जम्मू एवं कश्मीर में भूकम्प के झटके  
जम्मू एवं कश्मीर में सोमवार को भूकम्प के झटके महसूस किए गए। रिक्टर पैमाने पर भूकम्प की तीव्रता 5.0 मापी गई।
जम्मू एवं कश्मीर में सोमवार को भूकम्प के झटके महसूस किए गए। रिक्टर पैमाने पर भूकम्प की तीव्रता 5.0 मापी गई। स्थानीय आपदा प्रबंधन विभाग के अधिकारियों ने बताया कि भूकम्प का मुख्य केंद्र पाकिस्तान में केंद्रित था।  श्रीनगर में आपदा प्रबंधन विभाग के प्रमुख आमिर अली ने कहा कि भूकम्प सामान्य तीव्रता वाला था। भूकम्प के झटके सुबह 6.25 बजे महसूस किए गए। अभी तक किसी तरह के जानमाल के नुकसान की सूचना नहीं है। पिछले दो महीने में घाटी में कई बार भूकम्प के झटके महसूस किए जा चुके हैं। जम्मू एवं कश्मीर भूकम्प के उच्च तीव्रता वाले क्षेत्र में आता है। गौरतलब है कि राज्य में वर्ष 2005 में आए शक्तिशाली भूकम्प में 40,000 से अधिक लोग मारे गए थे। भूकम्प की तीव्रता रिक्टर पैमाने पर 7.9 मापी गई थी।